BCP ควัก 50 ลบ. ซื้อกิจการเช่ารถมอไซค์ไฟฟ้า-เปลี่ยนถ่ายแบตเตอรี่ “WINNONIE”
BCP ควัก 50 ลบ. ซื้อกิจการเช่ารถมอไซค์ไฟฟ้า-เปลี่ยนถ่ายแบตเตอรี่ “WINNONIE” ตอกย้ำเป้าหมายผู้นำพลังงานสีเขียว
BCP ควัก 50 ลบ. ซื้อกิจการเช่ารถมอไซค์ไฟฟ้า-เปลี่ยนถ่ายแบตเตอรี่ “WINNONIE” ตอกย้ำเป้าหมายผู้นำพลังงานสีเขียว
25 มี.ค. 2564

บริษัท บางจาก คอร์ปอเรชั่น จำกัด (มหาชน) หรือ BCP ระบุว่า บริษัท บีซีวี อินโนเวชั่น จำกัด (BCVI) ซึ่งเป็นบริษัทย่อยที่บริษัทฯ ถือหุ้นอยู่ร้อยละ 100  ได้เข้าลงทุนในบริษัท วินโนหนี้ จำกัด (WINNONIE) โดยการเข้าซื้อหุ้นสามัญร้อยละ 99.8 เป็นเงินลงทุน 50 ล้านบาท
สำหรับ WINNONIE เป็นผู้ประกอบกิจการให้เช่ารถมอเตอร์ไซด์ไฟฟ้า ให้บริการเปลี่ยนถ่ายแบตเตอรี่ รวมถึงต่อยอดธุรกิจอื่นๆ ในอนาคต สอดคล้องกับเป้าหมายการเป็นผู้นำนวัตกรรมพลังงานสีเขียวของบริษัท ซึ่งการซื้อขายหุ้นของ WINNONIE คาดว่าจะแล้วเสร็จในเดือนเม.ย.2564
นอกจากนี้ที่ประชุมคณะกรรมการบริษัท วันที่ 25 มี.ค.2564 มีมติจัดตั้งบริษัทย่อยใหม่ชื่อ บริษัท เจนเนอรัล เอนเนอร์ยี่ แมนนิ่ง จำกัด เพื่อดำเนินธุรกิจการให้บริการสรรหาและบริหารจัดการบุคลากร ด้วยทุนจดทะเบียน 1 ล้านบาท โดยบริษัทฯ ถือหุ้นในสัดส่วนร้อยละ 49 และสมาคมพัฒนาประชากรและชุมชน ถือหุ้นในสัดส่วนร้อยละ 51